Un Teritorio Britànico da Mar el xe un posediménto da mar, co dirito de autogoverno ma che fa parte del Regno Unìo de Gran Bretagna e Irlanda del Nord difarentemente da łe Dependense de ła Coróna. Quaxi tuti 'sti posediminti qua i ga i só Parlaminti locałi che va drio łe question interne mentre el Parlaménto e el Governo de Londra i łi raprexenta internasionalmente e i se incarga de defèndarli in caxo de guera. Quaxi tuti i xe sóto el Foreign Commonwealth Office, fora che Akrotiri e Dhekelia che sendo de łe baxe miłitari łe depende diretamente dal Ministero de ła Diféxa e no łe ga nisun Parlaménto locałe. Quaxi tuti i xe fora da l'Union Europea, fora che Gibiltera che invese ła fa parte de l'Union ma l'è fora dal tratato doganałe e ła vien comunque raprexentà dal Regno Unìo a Bruxelles.